section_heading: Ustroj i djelovanje
paragraph_text: Stranka je okrenuta populizmu te često ističe svoju bliskost s narodom i mnogobrojno članstvo proizašlo iz toga. Ističu i svoju okrenutost republikanizmu te su njegov najpoznatiji predstavnik. Fianna Fáil je vodila vlade koje su uključivale i lijeve (Laburistička stranka i Zelena stranka) i desne stranke (Progresivni demokrati), što potvrđuje njenu sklonost prilagođavanju te su izuzetno pragmatična stranka. Trenutni vođa stranke je Micheál Martin. Fianna Fáil ima i vlastitu mladež, nazvanu Ógra Fianna Fáil, a službene boje su zelena i narančasta.